Diari Oficial de la Generalitat Valenciana


Sumari del DOGV 8294, del 14-05-2018 (2018/4522)

Aprovació de l'informe ambiental i estratègic del Pla especial del Cabanyal - el Canyamelar i el seu entorn urbà (PEC). Expedient número 03378-2016-223.
--------------------------------------------------------------------------------------------------------------------------------------------------------

### Dades del document

Número de DOGV
:   8294

Data del DOGV
:   14-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4522


Data del document
:   07-05-2018

Organisme emissor
:   Ajuntament de València

Tipus de document
:   Anunci

Anàlisi jurídica

 Descriptors 

:   * València
    * administració local
    * pla d'urbanisme

Aprovació de l'informe ambiental i estratègic del Pla especial del Cabanyal - el Canyamelar i el seu entorn urbà (PEC). Expedient número 03345-2016-223.  
 [2018/4522]  
La Junta de Govern Local de l'Ajuntament de València, en sessió realitzada el 27 d'abril de 2018, va adoptar l'acord que en la seua part dispositiva diu el següent:  
«Primer. No entrar a valorar les al·legacions presentades per Faustí Villora Nicolau, en nom propi i en representació de la plataforma Salvem el Cabanyal - el Canyamelar - el Cap de França, Josefa Dasí i altres signants, i Gonzalo Manuel Carbonell Chirivella, per considerar que aquestes no incidixen en aspectes ambientals, i correspondrien a la fase urbanística i al document de planejament definitiu, d'acord amb el que s'ha exposat en el fonament de dret sisé d'aquest acord.  
Segon. Concloure que la proposta del Pla especial el Cabanyal - el Canyamelar no té efectes significatius sobre el medi ambient d'acord amb els criteris establits en l'annex VIII de la LOTUP.  
Tercer. Resoldre favorablement l'avaluació ambiental i territorial estratègica pel procediment simplificat de la proposta del Pla especial el Cabanyal - el Canyamelar i designar com a alternativa més idònia mediambientalment en aquesta actuació l'alternativa denominada en el document Alternativa 2, tenint en compte que el pla especial haurà d'establir les mesures oportunes perquè en zones pròximes a vies amb major densitat de trànsit els nivells sonors ambientals no incomplisquen els objectius de qualitat acústica tant en zones d'ús residencial com d'ús sanitari, per tal d'aconseguir els valors dels índexs d'immissió establits en la taula A de l'annex II del Reial decret 1367/2007,de 19 d'octubre, pel qual es desenvolupa la Llei 37/2003, de 17 de novembre, del soroll, així com les consideracions esmentades en el fonament de dret sisé d'aquest acord respecte a la planificació de les futures zones verdes.  
  
Quart. Donar compte del contingut de la resolució d'informe ambiental i territorial estratègic pel procediment simplificat a totes les persones i entitats interessades que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic a l'efecte de donar-lo a conéixer tant a l'òrgan promotor com a l'òrgan substantiu, i identificar com a públic interessat les entitats següents:  
- Federació d'Associacions de Veïns.  
- Associació de Veïns del Cabanyal - Canyamelar.  
- Associació de Veïns Pavimar.  
- Plataforma Salvem el Cabanyal.  
- Associació de Comerciants, Industrials i Professionals del Marítim.  
- Associació de Venedors del Mercat del Cabanyal.  
- Fundación del Secretariado Gitano.  
- Associació Brusol.  
- APIP.  
Cinqué. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. Aquesta resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicada en el DOGV, no s'haguera procedit a l'aprovació del pla en el termini màxim de quatre anys des de la seua publicació. En els esmentats casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 7 de maig de 2018.- El secretari: Manuel Latorre Hernández.